ભારતમાં વડા પ્રધાન બનવા માટે હજી વૃદ્ધ થવું ફરજિયાત છે! રાજીવ ગાંધી 40 વર્ષની વયે દેશના વડા પ્રધાન બન્યા હતા એ અપવાદને બાદ કરતાં વડા પ્રધાન તરીકે ભાગ્યે જ કોઈ યુવાનેતાને ભારતમાં તક મળી છે. પણ હા, યુવા નેતાઓ ચૂંટાઈને વિધાનસભા-લોકસભામાં બિલકુલ પહોંચે છે એવાં અસંખ્ય ઉદાહરણો મળી રહે છે. એ યુવાનેતાઓ પાછળ ઘણાખરા અંશે વારસાગત રાજકારણ જવાબદાર હોય છે. આપબળે નાની વયે રાજકારણમાં સફળ થનારાં ઉદાહરણો બહુ ઓછાં મળે છે. છતાં રાજકારણમાં હવે યુવાનોની હિસ્સેદારી વધી છે એ વાત તો નક્કી છે.